I en oppvisningsturnering i Hongkong møtte Williams Vera Zvonareva (RUS) og Li Na (CHN) og tapte begge henholdsvis 6-2, 6-4 og 6-3, 7-6. Det var de to første kampene hennes på over 4 måneder grunnet en kneskade. En uke senere spilte hun i Australian Open, men allerede i tredje runde måtte hun trekke seg pga. en strekk i lysk/mageområdet. Hun var borte fra tennis helt til juni, da hun gjorde comeback i en gressturnering i Eastbourne. Der kom hun til kvartfinalen.